גור לביא

גור לביא (נולד ב-27 במרץ 2001) הוא כדורסלן ישראלי, המשחק בעמדת הפאוור פורוורד בהפועל חיפה ובנבחרת ישראל בכדורסל 3x3.

קריירה
לביא נולד בבת שלמה והחל את דרכו במחלקת הנוער של מכבי זכרון יעקב. בעונתו האחרונה בנוער, הוא הוביל את קבוצתו למקום השני.

בעונת 2020/2021, חתם לביא בהפועל חיפה. תחילה הוא עלה לדקות מועטות, אך ככל שהעונה התקדמה קיבל לביא יותר קרדיט ובמיוחד לאחר פציעתו של כרם משעור. ב-29 במאי 2021, קלע לביא שיא עונתי של 9 נקודות יחד עם 6 ריבאונדים ב-21 דקות במהלך הניצחון 69–86 על הפועל חולון. באותה עונה שותף לביא ב-19 משחקים, בהם העמיד ממוצעים של 0.7 נקודות ו-0.6 ריבאונדים ב-4.3 דקות למשחק.

בעונת 2021/2022 הושאל לביא לעירוני קריית אתא מהליגה הלאומית במסגרת הכרטיס הכפול. בעונה זו העפיל עם הקבוצה לפלייאוף העליון לאחר שסיימה במקום ה-4 ולאחר מכן העפיל עם הקבוצה לשלב חצי הגמר והגמר בו זכתה והעפיל עמה לליגת העל. במהלך העונה פתח בחמישייה בכל המשחקים והעמיד 11.9 נק', 6.5 ריבאונדים ו-2 אסיסטים בעונה הסדירה. בשלב הפלייאוף העמיד 13.9 נק', 5.7 ריב' ו-1.6 אסיסטים. בסיום העונה הסדירה נבחר לתגלית העונה בלאומית.

בעונת 2022/2023 מיעט לביא לקבל דק' באופן יציב תחת המאמן שרון דרוקר, אך לקראת סיום העונה תחת המאמן מיקי גורקה זכה לקבל דק' משמעותיות. בסופו של דבר שותף בכ20 משחקים כ-8.8 דק' בממוצע והעמיד 2.4 נק' ו-2.2 ריב' כאשר משחק השיא שלו היה נגד הפועל גלבוע גליל כאשר העמיד 12 נק', 16 ריב'ו-6 אסיסטים.

נבחרת ישראל
ב-2021 זומן לביא לסגל נבחרת העתודה לטורניר הצלנג'ר 2021 (שהחליף את אליפות אירופה דרג א' בשנה זו) בחמשת משחקי הטורניר עלה מהספסל והעמיד ממוצעים של 8.4 נק' נק', 4.2 ריב', 1.6 אס', 1.6 חט' ו-10 במדד ה+- ב-62.5 % מהשדה.

נבחרת ישראל בכדורסל 3x3
ב-2022 זומן לנבחרת ישראל בכדורסל 3x3 והשתתף עם הנבחרת במוקדמות אליפות אירופה, בה סיימה הנבחרת במקום הראשון בשלב המוקדמות ועקב כך העפילה לאליפות.

הערות שוליים

כדורסלני נבחרת ישראל 3x3
כדורסלני עירוני קריית אתא
כדורסלני הפועל חיפה
כדורסלנים ישראלים
בת שלמה: אישים
ישראלים שנולדו ב-2001